বেতন-ভাতার দাবিতে ফমেক হাসপাতালের পরিচালকের কক্ষ ঘেড়াও
ফরিদপুর মেডিকেল কলেজ (ফমেক) হাসপাতালের কর্মকর্তা-কর্মচারীদের বেতন-ভাতার দাবিতে ফমেক পরিচালকের কক্ষ ঘেরাও করেছে হাসপাতালে কর্মরত কর্মকর্তা, চিকিৎসক ও কর্মচারীরা।







বুধবার বেলা সাড়ে ১০টার দিকে হাসপাতালের সব কার্যক্রম বন্ধ রেখে তারা এ ঘেরাও কর্মসূচিতে অংশ নেন।




এ সময় ফমেক হাসপাতালের শান্তি-শৃঙ্খলা রক্ষায় পুলিশ মোতায়েন রাখা হয়েছে। তবে সকাল সাড়ে ১০টা থেকে ১২টা পর্যন্ত তারা পরিচালকের কক্ষ ঘেরাও করে তাদের দাবি জানান।
এ সময় পরিচালক ও সহকারী পরিচালক কেউই অফিসে ছিলেন না।
ভুক্তভোগীরা জানান, ফমেক হাসপাতালের পরিচালক কামদা প্রসাদ সাহা বদলিজনিত কারণে গত জানুয়ারি মাসে হাসপাতাল থেকে চলে যান। পরবর্তীকালে ভারপ্রাপ্ত পরিচালক হিসেবে দায়িত্ব পান ডা. আফজাল হোসেন। কিন্তু তিনি তার দায়িত্ব না নিয়ে ছুটিতে চলে যান। ফলে গত মাস থেকে হাসপাতালে কর্মরত কর্মকর্তা-কর্মচারী ও চিকিৎসকরা কোনো বেতন তুলতে পারছেন না। বাধ্য হয়েই তারা এ ধরনের কর্মসূচি করছেন বলে জানান ঘেরাওকারীরা।
পরিচালকের কক্ষ ঘেরাওকালে হাসপাতালের সব ধরনের কার্যক্রম বন্ধ থাকায় ফমেক হাসপাতালের রোগীরা বিড়ম্বনায় পড়েন। এ ঘটনায় ফরিদপুর মেডিকেল কলেজ হাসপাতালে পুলিশ মোতায়েন করা হয়েছে।

ফরিদপুর মেডিকেল কলেজ (ফমেক) হাসপাতালের কর্মকর্তা-কর্মচারীদের বেতন-ভাতার দাবিতে ফমেক পরিচালকের কক্ষ ঘেরাও করেছে হাসপাতালে কর্মরত কর্মকর্তা, চিকিৎসক ও কর্মচারীরা।